कोणार्क
कोणार्क (Konark) भारत के ओड़िशा राज्य के पुरी ज़िले में स्थित एक नगर है। यहाँ से राष्ट्रीय राजमार्ग ३१६ए गुज़रता है। यह जगन्नाथ मन्दिर से 21 मील उत्तर-पूर्व समुद्रतट पर चंद्रभागा नदी के किनारे स्थित है। यहाँ का सूर्य मन्दिर बहुत प्रसिद्ध है। इस मंदिर की कल्पना सूर्य के रथ के रूप में की गई है। रथ में बारह जोड़े विशाल पहिए लगे हैं और इसे सात शक्तिशाली घोड़े तेजी से खींच रहे हैं। जितनी सुंदर कल्पना है, रचना भी उतनी ही भव्य है। मंदिर अपनी विशालता, निर्माणसौष्ठव तथा वास्तु और मूर्तिकला के समन्वय के लिये अद्वितीय है और उड़ीसा की वास्तु और मूर्तिकलाओं की चरम सीमा प्रदर्शित करता है। एक शब्द में यह भारतीय स्थापत्य की महत्तम विभूतियों में है।
आर्य वैद्य शाला
कोट्टक्कल आर्य वैद्य शाला केरल के मालाप्पुरम जिले के कोट्टक्कल नगर में स्थित एक प्रसिद्ध आयुर्वेदिक स्वास्थ्य केन्द्र है। इसकी स्थापना १९०२ में वैद्यरत्नम पी एस वारियर ने की थी। यहाँ विभिन्न प्रकार के असाध्य रोगों की चिकित्सा विशुद्ध आयुर्वेदिक पद्धति से कुशल एवं अनुभवी चिकित्सकों तथा चिकित्सा कमियों द्वारा की जाती है | निकटतम रेलवे स्टेशन तिरुर है तथा निकटतम हवाई अड्डा कोज्हिकोड ( कालीकट ) है |